Anouk

**Anouk Teeuwe** (naixita o 8 d'abril de 1975 en Den Haag, Holanda Meridional) ye una cantaire neerlandesa, profesionalment conoixita como **Anouk**. Dende 1997 ha publicato diez albums de pop-rock.

Anouk estió casata con Remon Stotjin (*The Anonymous*, o cantaire d'o grupo de rap *[[Postmen]]*) y actualment en ye deseparata. Tien cuatre fillos, tres fruito d'a suya relación con Remon: Benjahmin Kingsley (18 d'abril de 2002), Elijah Jeramiah (5 d'aviento de 2003) y Phoenix Ray (3 de chunio de 2005) y unatro con o tamién cantaire de rap Unorthadox (Robert Coenen), dito Jesiah Dox (31 de marzo de 2010), a qui conoixió en o rodache d'o vidioclip *Michel* y d'o cual ye protagonista.

## Biografía
Anouk naixió o 8 d'abril de 1975 en Den Haag, en os Países Baixos. Lo suyo interés por a musica prencipia por que a suya mai yera cantaire de blues. En primeras Anouk cantaba en vodas y borinas con o suyo grupo *Shotgun Weddin*, (exprision anglesa que se emplega ta decir que una voda se ha realizato por que a muller s'ha quedato embarazata) antis de conoixer a Barry Hay qui creyeba que Anouk teneba taliento y qui s'ufrió ta escribir-la bellas cancions, estando una d'ixas cancions *Mood Indigo*, escrita de conchunto con George Kooymans (tamién conoixito como Golden Earring).

Dimpués conoixió a Bart van Veen, o suyo co-escritor. En conchuntas escribioron cuantas cancions. O 5 de setiembre de 1997, publicó o suyo segundo single, *Nobody's wife*, que permanixió en o mas alto d'as listas d'exitos neerlandesas cuantas semanas. O suyo treballo de debut, “Thogether Alone” tamién estió un gran exito. En 1998 Anouk ganó dos premios d'a musica meerlandesa d'o canal musical TMF (*The Music Factory*, "a fabrica musical" en aragonés), a mas d'un premio Edison. 

O suyo segundo album, *Urban Solituda*, fue chitato en noviembre de 1999. Poco dimpués fue enta os Estaus Unius ta intentar consiguir un contracto discografico, pero as negociacions con a companyia discografica *Sony* no tenioron exito. En tornar ta os Países Baixos publicó o segundo single d'o album, *Don't*, y escomencipió una chira de conciertos por o país en febrero de 2001.

En marzo de 2001, publicó un nuevo treballo, *Lost Tracks*, que ye un replego de versions y caras B de viellas cancions, y duetos con a cantaire Sarah Bettens de *[[K's Choice]]* y *[[The Anonymous]]*. Estió premiata en os premios Popprijs de 2001 y 2003 con un *Golden Harp* (*Arpa d'oro* en aragonés).

En noviembre de 2002, amaneixió lo disco *Graduated Fool*. Iste treballo ye lo mas rockero d'a suya carrera musical dica agora. Anouk consiguió un *Golden Harp* en 2003.

Lo siguiente treballo de larga durada estió *Hotel New York* en 2004. D'iste disco se editoron cuatre singles: *Girl*, *Lost*, *Jerusalem* y *One Word*. En l'anyo 2006 ganó o premio 3FM a la millor canciónire femenina neerlandesa.

En 2007 publicó *Who is your moma*, gravato con o productor Glen Ballard. O primer single (simple) "Good God was a success” se convertió en una canción chugable d'o videochuego *Guitar Hero World Tour* en 2008.

O suyo seiseno treballo d'estudio, *For Bitter or Worse*, fue publicato o 18 de setiembre de 2009, estando “*Three days in a row*” o single debut d'o disco. Antis d'ixó penchó en a suya pachina oficial o tema *Today* por un tiempo limitato.

## Discografía
### Discografía en CD
* 1997: *Together Alone*.
* 1999: *Urban Solitude*.
* 2001: *Lost Tracks*.
* 2002: *Graduated Fool*.
* 2004: *Update* (live and acoustic).
* 2004: *Hotel New York*.
* 2006: *Anouk is Alive* (directo en Ahoy).
* 2007: *Who's Your Momma*.
* 2008: *Live at Gelredome*.
* 2009: *For Bitter or Worse*.
* 2011: *To Get Her Together*.
* 2011: *Live at Toomler*.

### Discografía en DVD
* 2001: *Lost Tracks* (videoclips).
* 2004: *Close Up* (festival performances).
* 2006: *Anouk is Alive* (2 dvd, en directo en Ahoy).
* 2008: *Live at GelreDome*.

## Vinclos externos

*  Pachina oficial.
*  Pachina d'Anouk en castellano.